નિશા મેડમએ પણ એક વખત ક્લાસમાં બધાની વચ્ચે કહી દીધું કે ‘નિશિથ’ મારો સૌથી પ્રિય વિદ્યાર્થી છે એનું કારણ એ તેજસ્વી છે એ તો છે જ પણ બીજું પણ કઇંક કારણ છે. ‘બીજું પણ કઇંક કારણ’ આ શબ્દથી એને બીજા વિદ્યાર્થીઓ ચીડવતા. નિશિથ પણ મનમાં ને મનમાં મલકતો અને જાણે એને પણ ગમતું હોય એમ એ લોકો ને કંઈંજ ન કહેતો. શું હતું આ? મુગ્ધાવસ્થાનું પ્રથમ આકર્ષણ કે બીજું કઇંક? નિશિથને સમજાતું નહોતું અને એને સમજવું પણ નહોતું. ફાર્માકોલોજી વિષયમાં એને બધું જ આવડતું એનું કારણ કે એને ફાર્માકોલોજી વિષયના પુસ્તકોના દરેક પાને નિશા મેડમનો ચહેરો દેખાતો.